wannaphong/clean_thaiwikipedia huggingface dataset:
# สภาชั่วคราวแห่งสาธารณรัฐรัสเซีย
สภาชั่วคราวแห่งสาธารณรัฐรัสเซีย  หรือเรียกกันโดยทั่วไปว่า รัฐสภาก่อนกาล  เป็นสภานิติบัญญัติที่ก่อตั้งขึ้นเมื่อวันที่ 3 ตุลาคม ค.ศ. 1917 ในสาธารณรัฐรัสเซียหลังจากความพยายามรัฐประหารของนายพลคอร์นีลอฟ โดยมีจุดประสงค์ในการบรรเทาความล่าช้าของการจัดตั้งสภาร่างรัฐธรรมนูญรัสเซีย ด้วยการอาศัยประโยชน์จากฝ่ายอนุรักษนิยมกับนักสังคมนิยมสายกลางเพื่อบ่อนทำลายอำนาจของสภาโซเวียต พร้อมทั้งดึงการสนับสนุนให้กับอะเลคซันดร์ เคเรนสกี ผู้เป็นนายกรัฐมนตรี สภาชั่วคราวถูกยุบลงในช่วงการปฏิวัติเดือนตุลาคม

รัฐสภาก่อนกาลจัดตั้งขึ้นจากความปรารถนาของนักสังคมนิยมสายกลางซึ่งประชาชนให้การสนับสนุนน้อยลงเรื่อย ๆ การจัดตั้งสภาชั่วคราวนี้มีเป้าหมายในการแย่งชิงอำนาจไปจากสภาโซเวียตที่อยู่ในการควบคุมของนักสังคมนิยมหัวรุนแรง ตลอดจนทำหน้าที่กำกับดูแลและสนับสนุนรัฐบาลชุดใหม่ที่จัดตั้งขึ้นภายหลังรัฐประหารล้มเหลวของคอร์นีลอฟ ในขณะที่เคเรนสกีมีอำนาจเต็มในรัฐบาลชุดใหม่

ในช่วงเวลาสั้น ๆ ของคณะรัฐมนตรีผสมสุดท้ายก่อนการปฏิวัติเดือนตุลาคม รัฐสภาก่อนกาลไม่สามารถให้การสนับสนุนรัฐบาลชั่วคราวหรืออนุมัติมาตรการเพื่อหยุดการยึดอํานาจที่ใกล้เข้ามาของพรรคบอลเชวิคได้ ในที่สุดจึงมีการยุบสภาโดยนายทหารและทหารเรือที่สนับสนุนบอลเชวิคในระหว่างการจลาจล หลังจากพยายามอย่างไร้ผลที่จะกําหนดการปฏิรูปฉุกเฉินให้กับเคเรนสกีในช่วงแรกของการปฏิวัติบอลเชวิค
# แอบรักให้เธอรู้ (ละครโทรทัศน์)
แอบรักให้เธอรู้  (Hidden Love)  เป็นภาพยนตร์ชุดทางโทรทัศน์จีน ออกฉายในปี 2023 นำแสดงโดย จ้าว ลู่ซือ และ เฉินเจ๋อหย่วน โครงเรื่องดัดแปลงมาจากนิยายจีนเรื่อง Secretly, Secretly; But Unable to Hide It โดย Zhu Yi ออกฉายบนแพลตฟอร์ม Youku ระหว่างวันที่ 20 มิถุนายน ถึงวันที่ 6 กรกฎาคม 2023 และ Netflix ตั้งแต่วันที่ 29 มิถุนายน 2023

 เรื่องย่อ 
ซางจื้อ (จ้าว ลู่ซือ) เด็กนักเรียนวัยมัธยมต้น ที่วันหนึ่งเธอได้พบกับ ต้วนเจียสวี่ (เฉินเจ๋อหย่วน) เพื่อนรักของซางเหยียน (หม่าป๋อเซียน) พี่ชายเธอ เธอตกหลุมรักเพื่อนของพี่ชายแต่ได้เก็บความรู้สึกไว้ในใจ เมื่อเวลาผ่านไปความรู้สึกของซางจื้อที่มีต่อต้วนเจียสวี่เริ่มลึกซึ้งยิ่งขึ้นและพัฒนาเป็นความรักที่แท้จริง

 นักแสดง 

 นักแสดงหลัก 
+นักแสดงบทบาทคำแนะนำจ้าว ลู่ซือซางจื้อชื่อเล่น "จือจือ" น้องสาวของซานเหยียน มีนิสัยชอบวาดรูป วัยเด็กขณะเธอศึกษาอยู่ชั้นมัธยมปีที่ 2 (เกรด 8) เธอถูกเรียกพบผู้ปกครอง เธอจึงขอร้องให้พี่ชายเธอไปพบครูแทนพ่อกับแม่ เธอจึงได้พบกับต้วนเจียสวี่ครั้งแรก แต่สุดท้ายเป็นต้วนเจียสวี่ที่ต้องสวมรอยเป็นพี่ชายของเธอไปพบครู ด้วยความที่มีอายุต่างกันถึง 5 ปี ต่อมาเมื่อเธอโตขึ้นศึกษาชั้นมัธยมปลาย เธอเริ่มตกหลุมรักต้วนเจียสวี่ แต่ต่อมาเธอเข้าใจผิดว่าต้วนเจียสวี่มีคนรักอยู่แล้ว เธอจึงพยายามลืมต้วนเจียสวี่ให้ได้ สุดท้ายเธอเข้าศึกษาที่มหาวิทยาลัยอี๋เหอ และพบกับต้วนเจียสวี่อีกครั้งเฉินเจ๋อหย่วนต้วนเจียสวี่เพื่อนสนิทของซางเหยียน ชาวเมืองอี๋เหอ เขามีความฝันอยากเป็นเกมดีไซเนอร์ เนื่องจากพ่อของเขาป่วยอยู่ในโรงพยาบาลเขาจึงต้องทำงานพิเศษในขณะศึกษามหาวิทยาลัยที่หนานอู๋ เมืองบ้านเกิดของซานเหยียนและซางจื้อ เขามีโอกาสพบและช่วยเหลือซางจื้ออยู่หลายครั้ง หลังจากจบการศึกษาเขากลับมาทำงานที่อี๋เหอและขาดการติดต่อกับซางจื้อ สองปีต่อมาเขาได้พบกับซางจื้อที่มาศึกษาที่มหาวิทยาลัยอี๋เหอ ทำให้กลับมีโอกาสมาใกล้ชิดและพัฒนาความสัมพันธ์กับซางจื้ออีกครั้งหม่าป๋อเซียนซานเหยียนพี่ชายของซางจื้อ อายุมากกว่าซางจื้อ 5 ปี มีนิสัยชอบชวนน้องทะเลาะและไม่สนใจซางจื้อ แต่ความจริงเป็นคนที่รักและห่วงใยน้องสาว เขาเป็นเพื่อนสนิทของต้วนเจียสวี่ 

 นักแสดงสมทบ 
+นักแสดงบทบาทคำแนะนำเจิงหลีหลีผิงแม่ของซางจื้อและซางเหยียนชิวซินจื่อซางหรงพ่อของซางจื้อและซางเหยียนเหวยเซี่ยวหนิงเวยเพื่อนสนิทร่วมหอพักของซางจื้อ ชอบถ่าย VLOGฉีเทียนชิงอวี๋ซินเพื่อนสนิทร่วมหอพักของซางจื้อ สาวห้าวผู้ฝันเข้าสู่วงการเกมหวังยี่หลานหวังโหร่วหลานเพื่อนสนิทร่วมหอพักของซางจื้อ ผู้ไม่มีความมั่นใจในตัวเอง
# โทโยะ (จังหวัดเอฮิเมะ)
โทโยะ  เป็นนครในจังหวัดเอฮิเมะ ประเทศญี่ปุ่น เมืองโทโยะก่อตั้งในวันที่ 1 มหราคม ค.ศ. 1971 ส่วนตัวนครโทโยะจัดตั้งขึ้นในวันที่ 1 ตุลาคม ค.ศ. 1972

ณ ค.ศ. 2003 นครนี้มีประชากรประมาณ 32,652 คน และความหนาแน่นที่ 441.90 คนต่อตารางกิโลเมตร มีพื้นที่ทั้งหมด 73.89 ตารางกิโลเมตร

ณ วันที่ 1 พฤศจิกายน ค.ศ. 2004 โทโยะ ร่วมกับเมืองโคมัตสึและทัมบาระ (ทั้งสองเมืองอยู่ในอำเภอชูโซ) ถูกผนวกเข้ากับนครไซโจที่ขยายตัวอยู่ และไม่ได้มีสถานะเทศบาลอิสระอีกต่อไป
# เซาเดีย เที่ยวบินที่ 162
เซาเดีย เที่ยวบินที่ 162 เป็นเที่ยวบินที่จากท่าอากาศยานนานาชาติดาห์ราน ประเทศซาอุดิอาระเบียไปยังท่าอากาศยานานาชาติการาจี ประเทศปากีสถานซึ่งประสบกับความดันอากาศภายในห้องโดยสารลดลงอย่างรวดเร็วเหนือน่านน้ำสากลนอกชายฝั่งกาตาร์ส่งผลให้มีเด็กสองคนในบรรดาผู้โดยสาร 271 คนเสียชีวิต

นี่เป็นอุบัติเหตุครั้งที่สองที่เกิดขึ้นกับเครื่องบินเซาเดีย ล็อกฮีด แอล-1011 ไตรสตาร์ ในรอบสี่เดือนหลังจากที่เซาเดีย เที่ยวบินที่ 163 เกิดเพลิงไหม้หลังจากการลงจอดฉุกเฉินที่ท่าอากาศยานนานาชาติริยาด ส่งผลให้มีผู้เสียชีวิตทั้งหมด 301 คนบนเครื่อง
# ธงเอเซ็กชวล
ธงเอเซ็กชวล  เป็นธงไพรด์ที่สร้างขึ้นในปี ค.ศ. 2010 โดยสมาชิกของเอเซ็กชวลวิซิบิลิตีแอนด์เอดูเคชันเน็ตเวิร์ก (AVEN) ธงมีแถบแนวนอน 4 แถบขนาดเท่ากัน แถบมีสีดำ เทา ขาว และม่วง จากบนลงล่าง แถบสีดำใช้แทนเอเซ็กชวล แถบสีเทาใช้แทนเกรย์เอเซ็กชวลและเดมิเซ็กชวล แถบสีขาวใช้แทนเพศวิถีหรืออัลโลเซ็กชวล (หรือบางครั้งใช้แทนพันธมิตร) และแถบสีม่วงใช้แทนชุมชนโดยรวม ธงนี้มักใช้ในกิจกรรมไพรด์และใช้เป็นตัวแทนของชุมชนเอเซ็กชวล

การออกแบบธงเป็นที่ยอมรับอย่างกว้างขวาง และกลายเป็นสัญลักษณ์ของเอเซ็กชวล
# โยวคู่
โยวคู่ ถู่ตู้ หรือ โยวคู่  เป็นผู้ให้บริการแพลตฟอร์มวิดีทัศน์ออนไลน์ ของประเทศจีน มีฐานอยู่ที่กรุงปักกิ่ง ประเทศจีน เป็นบริษัทย่อยของกลุ่มอาลีบาบา

โยวคู่เป็นหนึ่งในผู้ให้บริการแพลตฟอร์มวิดีทัศน์ออนไลน์ชั้นนำของจีน เช่นเดียวกับ IQIYI Le.com Sohu Tencent Video
# ทิวเขาจันทบุรี
ทิวเขาจันทบุรี เป็นทิวเขาในภาคตะวันออกของประเทศไทยที่มีความยาว 170 กิโลเมตร เริ่มต้นจากเขาสิบห้าชั้น ซึ่งเป็นเส้นแบ่งเขตจังหวัดระหว่างอำเภอท่าตะเกียบ จังหวัดฉะเชิงเทรา กับอำเภอพนัสนิคม จังหวัดชลบุรี ทอดยาวไปตามแนวเส้นแบ่งเขตจังหวัดระหว่างจังหวัดฉะเชิงเทรากับจังหวัดสระแก้วและจังหวัดจันทบุรี ผ่านอำเภอวังสมบูรณ์ จังหวัดสระแก้ว เข้าอำเภอแก่งหางแมว จังหวัดจันทบุรี และทอดตัวเป็นเส้นแบ่งเขตแดนอำเภอแก่งหางแมวกับ อำเภอสอยดาว และอำเภอเขาคิชฌกูฏ กับอำเภอโป่งน้ำร้อน และไปสิ้นสุดทิวเขาที่อำเภอมะขาม จังหวัดจันทบุรี 

ทิวเขาจันทบุรีมีลักษณะสันปันน้ำแบ่งน้ำไหล 2 ทาง ทางเหนือไหลลงแม่น้ำปราจีนบุรี แม่น้ำบางปะกง ส่วนทางใต้เป็นแม่น้ำสายสั้น ๆ ไหลลงสู่อ่าวไทย ทิวเขาจันทบุรีมีทิวเขาย่อยจากทิวเขาใหญ่ 3 แนว รวมความยาวของทิวเขาย่อยทั้ง 3 แนวประมาณ 160 กิโลเมตร ยอดเขาสูงสุดชื่อ เขาสอยดาวใต้มีความสูง 1,640 เมตร เขาสำคัญอื่น ได้แก่ เขาสอยดาวเหนือ เขาคิชฌกูฏ เขาสลาบ๊ะ เขาชะเมา เขาเขียว และเขาสิบห้าชั้นสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)
# ฮิโรกิ อิโต
ฮิโรกิ อิโต (เกิด 12 พฤษภาคม ค.ศ. 1999) เป็นนักฟุตบอลชาวญี่ปุ่น ปัจจุบันเล่นได้ทั้งในตำแหน่งเซ็นเตอร์แบ็ก และแบ็กขวา ให้แก่ไบเอิร์นมิวนิก สโมสรในบุนเดิสลีกา และทีมชาติญี่ปุ่น
# อ่างเก็บน้ำบางพระ
อ่างเก็บน้ำบางพระ เป็นอ่างเก็บน้ำที่ถือเป็นส่วนหนึ่งของเขตห้ามล่าสัตว์ป่าอ่างเก็บน้ำบางพระ มีต้นกำเนิดของแหล่งน้ำจากเทือกเขาเขียว โดยเป็นที่รวมของลำห้วยต่าง ๆ คือ ห้วยสุครีพ ห้วยวังหิน ห้วยกลุ่ม และห้วยปราบ ตั้งอยู่ในตำบลบางพระ อำเภอศรีราชา จังหวัดชลบุรี มีเนื้อที่ 19 ตารางกิโลเมตร หรือ 11,600 ไร่ เป็นแหล่งน้ำจืดใหญ่ที่สุดของภาคตะวันออก  ได้กำหนดเป็นเขตห้ามล่าสัตว์ป่าเมื่อวันที่ 8 มิถุนายน พ.ศ. 2519สำนักงานราชบัณฑิตยสภา. อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓)

อ่างเก็บน้ำบางพระขึ้นชื่อว่าเป็นแหล่งดูนก มีนกสายพันธุ์ต่าง ๆ มากกว่า 130 ชนิด มีเส้นทางจักรยานและเส้นทางศึกษาธรรมชาติสำหรับบริการให้แก่นักท่องเที่ยว มีความสูงจากระดับน้ำทะเล ระหว่าง 12–35 เมตร บริเวณรอบ ๆ อ่างเก็บน้ำมีราษฎรปลูกอ้อยและมันสำปะหลังจนถึงตีนเขาเขียว
# เขาเขียว
เขาเขียว เป็นทิวเขาประกอบด้วยเขาบริวารหลายลูกรวมกัน เช่น เขาขวาง เขามาบเอียง เขาเขียว เขาตาอิน ฯลฯ มีลักษณะเขาแบ่งออกเป็น 2 ตอน ตอนแรกมีจุดยอดสูงกว่า เรียกว่าเขาเขียว และอีกตอนหนึ่งซึ่งเตี้ยกว่าตอนแรก เรียกว่าเขาชมภู่ มียอดสูงสุดจากระดับน้ำทะเล 789 เมตร เป็นแหล่งน้ำที่ไหลมาลงอ่างเก็บน้ำบางพระ แหล่งน้ำจืดใหญ่ที่สุดของภาคตะวันออก 

เขาเขียวอยู่ในพื้นที่เขตรักษาพันธุ์สัตว์ป่าเขาเขียว-เขาชมพู่ เนื้อที่ประมาณ 144.7 ตารางกิโลเมตร หรือประมาณ 90,437.5 ไร่ ประกาศเมื่อวันที่ 2 กรกฎาคม พ.ศ. 2517 มีทั้งป่าเบญจพรรณ ป่าดิบแล้ง และป่าดิบชื้น บริเวณเชิงเขาเขียวเป็นที่ตั้งของสวนสัตว์เปิดเขาเขียว
# เอกตอร์ ฟอร์ต
เอกตอร์ ฟอร์ต การ์ซิอา  (เกิดเมือวันที่ 2 สิงหาคม 2006) เป็นนักฟุตบอลชาวสเปน ซึ่งเล่นในตำแหน่งแบ็กขวา ให้กับบาร์เซโลนา

 สโมสรอาชีพ 
เกิดในบาร์เซโลนา, กาตาลุญญา ฟอร์ตเซ็นสัญญากับลามาซิอาจากเปเบ อันเกรา เป็นส่วนของทีม Juvenil A ของสโมสร ในฤดูกาล 2022–23 และลงเล่นทั้งหมด 6 นัดในการแข่งขันยูธลีกของทีม ปีต่อมาในช่วงปรีซีซั่นของบาร์เซโลนาก่อนเริ่มต้นฤดูกาล 2023–24 ฟอร์ตเดบิวต์ให้กับทีมชุดใหญ่บาร์เซโลนาในเกมกระชับมิตรกับทีมวิสเซล โคเบะ ในวันที่ 6 มิถุนายน 2023 เขาเป็นหนึ่งในหกผู้เล่นที่ได้ลงเดบิวต์ให้กับทีมชุดใหญ่ เขาถูกโปรโมทขึ้นทีมสำรองบาร์เซโลนา ฟอร์ตลงเล่นเดบิวต์กับทีมในวันที่ 28 สิงหาคม 2023 ในแมตช์ที่แพ้ให้ เอเซเด โลโกรญเญส ไป 1–0 ในนัดเปิดฤดูกาลของ ปริเมราเฟเดราซิออน 

ฟอร์ตลงเดบิวต์ให้ทีมชุดใหญ่ครั้งแรกในวันที่ 13 ธันวาคม 2023 ในแมตช์ที่แพ้ให้กับรอยัล อันท์เวิร์ปในเกมเยือนไป 3–2 ในแชมเปียนส์ลีก

ในวันที่ 28 พฤษภาคม 2024 บาร์เซโลนาประกาศว่าทางสโมสรได้บรรลุข้อตกลงต่อสัญญากับฟอร์ต ทำให้เขามีสัญญากับสโมสรจนถึงวันที่ 30 มิถุนายน 2026

ทีมชาติ
เยาวชนทีมชาติสเปน ฟอร์ตเป็นส่วนหนึ่งของทีมชาติรุ่นสเปนอายุไม่เกิน 16 ปี และทีมชาติรุ่นสเปนอายุไม่เกิน 17 ปี เขามีชื่ออยู่ในทีม รุ่นอายุไม่เกิน 17 ปี ที่ได้เข้าร่วมฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2023ที่ประเทศฮังการี

ปัจจุบัน ฟอร์ตลงเล่นให้กับทีมชาติสเปนรุ่นอายุไม่เกิน 19 ปี

สถิติ

สโมสร
+ จำนวนนัดที่ลงเล่นและประตูโดย สโมสร, ฤดูกาล และรายการการแข่งขันสโมสรฤดูกาลลีกโกปาเดลเรย์ยุโรปอื่นๆรวมดิวิชั่นนัดประตูนัดประตูนัดประตูนัดประตูนัดประตูบาร์เซโลนา เบ2023–24ปริเมราเฟเดราซิออน131——411722024–25ปริเมราเฟเดราซิออน10——0010รวม141000041182บาร์เซโลนา2023–24ลาลิกา702010001002024–25ลาลิกา90001000100รวม160202000200รวมทั้งหมด301202041382
# เป็นลป
เป็นลป (Dzongkha: དཔོན་སློབ་; Wylie: dpon-slob; also spelled Ponlop, Pönlop) เป็นภาษาภูฏานที่แปลออกมาคร่าว ๆ ได้ว่า "เจ้าหัวเมือง" โดยเป็นตำแหน่งทางการปกครองในสมัยโบราณของภูฏาน ก่อนที่จะมีการรวมประเทศ เจ้าหัวเมืองเหล่านี้จะมีการแบ่งเขตการปกครองตัวเองตามส่วนต่าง ๆ ของภูฏาน ตำแหน่งเป็นลปเหล่านี้ค่อย ๆ ถูกลดบทบาทลงภายใต้การขึ้นมามีอำนาจของราชวงศ์วังชุก และถูกแทนที่ด้วยเจ้าหน้าที่ข้าราชการจากรัฐบาลกลางตามรูปแบบการปกครองสมัยใหม่

โดยในสมัยก่อนที่ภูฏานจะรวมชาติเป็นปึกแผ่นนั้น ดินแดนในประเทศภูฏานปัจจุบันถูกปกครองโดยเป็นลปต่าง ๆ ที่แบ่งพื้นที่ออกเป็นเก้าส่วน ประกอบด้วย ตรองซา พาโร พูนาคา วังดูโพดัง ธากา บัมดัง ทิมพู เคอร์มัด และ เคอร์ธอด ซึ่งแต่ละส่วนก็จะมีเป็นลปคอยบริหารพื้นที่ส่วนนั้นๆเป็นของตัวเอง ในบางครั้งตำแหน่งเป็นลปของแต่ละที่อาจจะถูกเรียกขานว่า "ซองเพ็น" (Dzongpen) แต่ตำแหน่งซองเพ็นจะถูกเรียกขานแก่เป็นลปที่มีอำนาจและบารมีมากเท่านั้น 

สำหรับตำแหน่งเป็นลปนั้นถือได้ว่าเป็นผู้มีอำนาจสิทธิขาดเหนือพื้นที่ภายใต้การปกครองของตัวเอง และเป็นลปแต่ละแห่งล้วนแล้วแต่มีสถานะเท่ากัน อย่างไรก็ตามภายใต้การปกครองตามอิทธิพลธิเบต กลุ่มที่มีอำนาจสูงสุดคือกลุ่มลามะ ภูฎานในสมัยก่อนก็เช่นกัน เป็นลปจาก 9 แคว้นนั้นล้วนแล้วแต่ต้องภักดีต่อองค์ซับดรุง อันเป็นองค์ลามะที่มีอำนาจสูงสุดและเป็นดั่งประมุขของภูฏาน 

อย่างไรก็ตามรูปแบบการปกครองแบบทิเบตนั้นมีปัญหาอย่างมาก ทำให้อำนาจของส่วนกลางไม่เข้มแข็ง เป็นลปต่าง ๆ จึงพยายามแข็งขันอำนาจกัน โดยมีเป็นลปจากพาโรและเป็นลปจากตรองซาที่พยายามแย่งชิงอำนาจกัน และในที่สุดก็เป็นเป็นลปแห่งตรองซาที่สามารถเอาชนะไปได้ เป็นลปแห่งตองซาต่อมาได้ก้าวขึ้นมาสถาปนาระบบสมบูรณาญาสิทธิราชย์ภายใต้ราชวงศ์วังชุก ทำให้กษัตริย์แห่งภูฏานในปัจจุบันมีตำแหน่งเป็น "เป็นลปแห่งตรองซา" ด้วย
# ธงนอนไบนารี
ธงนอนไบนารีคือธงไพรด์ที่เป็นตัวแทนของนอนไบนารี ได้รับการออกแบบโดย ไค โรวัน ในปี ค.ศ
2014

 การออกแบบ 
ไค โรวัน ได้สร้างธงไพรด์สำหรับบุคคลที่เป็นนอนไบนารีในเดือนกุมภาพันธ์ค.ศ. 2014 เพื่อเป็นตัวแทนของคนที่มีสถานะเพศที่นอกเหนือจากเพศทวิลักษณ์คือชายและหญิง แถบสีเหลืองแสดงถึงบุคคลที่อยู่นอกเพศทวิลักษณ์ของซิสเจนเดอร์ แถบสีขาวหมายถึงคนที่มีหลายสภาวะเพศ แถบสีม่วงแสดงถึงบุคคลที่ระบุว่าเป็นการผสมผสานระหว่างชายและหญิง แถบสีดำแสดงถึงบุคคลผู้เป็นเอเจนเดอร์คือผู้ที่รู้สึกว่าตนเองไม่มีสภาวะเพศ

ธงนี้ไม่ได้มีจุดมุ่งหมายเพื่อแทนที่ธงเจนเดอร์เควียร์ซึ่งสร้างโดยมาริลิน ร็อกซีในปีค.ศ. 2011 แต่จะใช้โบกเคียงข้างกัน และหลายคนเชื่อว่ามีจุดมุ่งหมายเพื่อเป็นตัวแทนของผู้คนที่รู้สึกว่าธงเจนเดอร์เควียร์ไม่ได้เป็นตัวแทนอย่างเพียงพอ

การออกแบบธงของทั้งธงเพศที่ไม่แน่นอนและธงเพศที่แปลว่าเป็นสีลาเวนเดอร์ (ม่วง) เพื่ออ้างอิงถึง กลุ่มบุคคลที่มีความหลากหลายทางเพศ คำว่า ลาเวนเดอร์  มีการใช้ในการอธิบายชุมชนเกย์มาอย่างยาวนาน ซึ่งหมายถึงบุคคลที่ถูกมองว่าเป็นผู้หญิง การแต่งงานระหว่างเพศต่างกันโดยที่ทั้งสองฝ่ายสันนิษฐานว่าเป็นเกย์เรียกว่าการแต่งงานแบบลาเวนเดอร์The Lavender Scareถือเป็นเรื่องตื่นตระหนกทางศีลธรรมในช่วงกลางศตวรรษที่ 20 ซึ่งกลุ่มกลุ่มบุคคลที่มีความหลากหลายทางเพศถูกไล่ออกจากงานกับรัฐบาลสหรัฐอเมริกาจำนวนมากสำนวนที่ใช้โดยชุมชนกลุ่มบุคคลที่มีความหลากหลายทางเพศบางครั้งเรียกว่าภาษาศาสตร์ลาเวนเดอร์
# เกาะเกล็ดแก้ว
เกาะเกล็ดแก้ว เป็นเกาะในตำบลบางเสร่ อำเภอสัตหีบ จังหวัดชลบุรี มีความกว้าง 250 เมตร ยาว 1.3 กิโลเมตร เนื้อที่ 270,391 ตารางเมตร สูง 74 เมตร อยู่ทางทิศตะวันตกของ เขาแหลมขาม ระยะห่าง 500 เมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)

เกาะเกล็ดแก้ว หรือที่ชาวบ้านเรียกกันว่า เกาะเป็ด บนเกาะมีลิงแสมอาศัยอยู่ราวนับพันตัวจึงมีชื่อในภาษาอังกฤษว่า Monkey island เกาะนี้อยู่ในความดูแลของโรงเรียนชุมพลทหารเรือ ลักษณะของเกาะมีชายหาดยาวประมาณ 150 เมตร อยู่ทางด้านทิศตะวันออกของเกาะ พื้นที่รอบเกาะเป็นโขดหิน มีแนวปะการังน้ำตื้นบริเวณด้านทิศเหนือของเกาะ
# ธงแพนเซ็กชวล
ธงแพนเซ็กชวลเป็นธงสีชมพู เหลือง และฟ้า ออกแบบมาเพื่อเป็นสัญลักษณ์ของแพนเซ็กชวลเพื่อเพิ่มการมองเห็นและการรับรู้ และสร้างความโดดเด่นจากการเป็นไบเซ็กชวล

 ประวัติและการใช้งาน 
ธงนี้มีการใช้งานอย่างกว้างขวางตั้งแต่ต้นค.ศ. 2010 เมื่อถูกโพสต์ในบัญชีทัมเบลอร์ ที่ไม่ระบุชื่อ โดยผู้สร้าง แจสเปอร์ วี ธงทำหน้าที่เป็นสัญลักษณ์ของแพนเซ็กชวล เช่นเดียวกับธงสีรุ้งที่ใช้เป็นสัญลักษณ์ของ หญิงรักร่วมเพศ, เกย์, รักร่วมสองเพศ, คนข้ามเพศ ใครก็ตามในกลุ่มบุคคลที่มีความหลากหลายทางเพศ ธงแพนเซ็กชวลไพรด์ใช้เพื่อระบุว่าแพนเซ็กชวลมีแรงดึงดูดทางเพศและความสัมพันธ์กับผู้คนที่มีเพศและเพศต่างกัน ทฤษฎีความเป็นแพนเซ็กชวลมีจุดมุ่งหมายเพื่อท้าทายอคติที่มีอยู่ ซึ่งอาจทำให้เกิดการตัดสิน การถูกกีดกัน และความผิดปกติร้ายแรงในสังคม

 การออกแบบและสัญลักษณ์ 
ธงแพนเซ็กชวลประกอบด้วยแถบแนวนอนที่มีขนาดเท่ากันสามแถบซึ่งมีสีชมพู เหลือง และฟ้าตั้งแต่บนลงล่างDavid J McLaughlin and Genny Beemyn, Queer Lights: Combining technology, LGBTQIA+ and diversity topics in an accessible and inclusive learning environment , 2018 

แหล่งข้อมูลบางแห่งระบุว่าสีฟ้าแสดงถึงความดึงดูดใจของผู้ชาย สีชมพูแสดงถึงความดึงดูดใจของผู้หญิง และสีเหลืองแสดงถึงความดึงดูดใจของคนที่ไม่ใช่ไบนารี่เช่น ผู้ที่ถือเป็นเพศทางเลือก , บิ๊กเดอร์และเพศสภาพ แหล่งข้อมูลอื่นระบุว่าสีฟ้า สีชมพู และสีเหลืองหมายถึงผู้ที่ระบุว่าเป็นผู้ชาย ผู้หญิง และคนที่ไม่ใช่ไบนารี่ ตามลำดับ
# อัมโนน
ในคัมภีร์ฮีบรู อัมโนน (’Amnōn, "faithful") เป็นราชโอรสหัวปีในพระเจ้าดาวิดกับอาหิโนอัม มเหสีองค์ที่สองจากยิสเรเอล, .  พระองค์เสด็จพระราชสมภพที่ฮีบรอนในช่วงที่พระราชบิดาปกครองที่ยูดาห์ พระองค์เป็นทายาทผู้มีสิทธิโดยตรงต่อราชบัลลังก์อิสราเอล จนกระทั่งถูกปลงพระชนม์โดยอับซาโลม เพื่อแก้แค้นต่อการขมขืนทามาร์, 

พระคัมภีร์

ภูมิหลัง
อัมโนนพระราชสมภพที่ฮีบรอนจากอาหิโนอัมกับพระเจ้าดาวิด เนื่องจากเป็นทายาทโดยสันนิษฐานต่อพระราชบัลลังก์อิสราเอล ทำให้อัมโนนทรงมีความสุขกับชีวิตที่มีอำนาจและสิทธิพิเศษ'Babylonian Talmud: Tractate Sanhedrin', page 21, verses 31–32

การขมขืนทามาร์
แม้ว่าอัมโนนเป็นทายาทผู้มีสิทธิโดยตรงต่อราชบัลลังก์ดาวิด พระองค์กลับเป็นจดจำอย่างดีจากการขมขืนทามาร์ พระราชธิดาในพระเจ้าดาวิดกับมาอาคาห์ แม้ว่าพระคัมภีร์สั่งห้ามมีเพศสัมพันธ์กับลูกสาวของภรรยาของบิดา อัมโนนมีความปรารถนาต่อพระนางอย่างแรงกล้า พระองค์จึงทำตามคำแนะนำจากโยนาดับ ลูกพี่ลูกน้องที่เป็นบุตรชิเมอาห์ พี่ชายของดาวิด ให้ล่อทามาร์เข้าไปยังตำหนักของพระองค์โดยแสร้งว่าป่วยและขอให้พระนางทำอาหารพิเศษแก่พระองค์ ขณะอยู่ในตำหนัก พระองค์ขมขืนพระนาง แล้วขับไล่ออกจากตำหนัก เมื่อพระเจ้าดาวิดทรงกริ้วต่อเหตุการณ์นี้ พระองค์ไม่สามารถลงโทษราชโอรสหัวปีได้ตาม 2 ซามูเอล 13:21 ในม้วนหนังสือเดดซีและฉบับภาษากรีก "... he did not punish his son Amnon, because he loved him, for he was his firstborn."   ส่วนอับซาโลม พี่ชายของทามาร์ เก็บความแค้นต่ออัมโนนในเรื่องการขมขืนน้องสาวของตน

thumb|220px|งานเลี้ยงของอับซาโลม เชื่อว่าเป็นผลงานของ Niccolò De Simone
สองปีต่อมา เพื่อแก้แค้นต่อทามาร์ อับซาโลมเชิญพระราชโอรสทั้งหมดของดาวิดในงานฉลองตัดขนแกะ แล้วให้บริวารของพระองค์ปลงพระชนมอัมโนนหลังจากที่เมาเหล้าแล้ว หลังจากนั้น อับซาโลมจึงหนัีไปที่เกชูร์
# จังหวัดเคร์มอน
เคร์มอน  เป็นจังหวัดที่ใหญ่ที่สุดในบรรดา 31 จังหวัดของประเทศอิหร่าน โดยมีนครเคร์มอนเป็นเมืองหลัก ตั้งอยู่ทางตะวันออกเฉียงใต้ของประเทศ โดยจัดให้อยู่ในภูมิภาค 5 ใน ค.ศ. 2014 ในสมัยโบราณได้รับการกล่าวถึงเป็นเซแทร็ปการ์มาเนียของจักรวรรดิอะคีเมนิด จังหวัดเคร์มอนกินพื้นที่  เกือบร้อยละ 11 ของพื้นที่อิหร่านทั้งหมดhttp://www.sci.org.ir/content/userfiles/_sci_en/sci_en/sel/year85/f1/CS_01_4.HTM

ณ สำมะโนแห่งชาติ ค.ศ. 2006 จังหวัดนี้มีประชากร 2,584,834 คนใน 612,996 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 2,938,988 คน (ชาย 1,482,339 คนและหญิง 1,456,649 คน) ใน 785,747 ครัวเรือน โดยแบ่งออกเป็นผู้ที่อาศัยอยู่ในเมือง 1,684,982 คน อาศัยอยู่ในชนบทมี 1,242,344 คน ส่วน 6,082 คนไม่ได้อาศัยอยู่ในนี้ และสำมะโนล่าสสุดใน ค.ศ. 2016 มีประชากรเพิ่มขึ้นเป็น 3,164,718 คนใน 932,721 ครัวเรือน

 เขตการปกครอง 
320px

 เทศมณฑล  2006  2011  2016 แอนอร์  —  35,295  36,897 แอนแบรอบอด  113,751  85,942  82,438 แอร์ซูอีเย  —  41,979  38,510 บอฟต์  138,847  75,940  84,103 แบม  277,835  195,603  228,241 แบร์ดซีร์  84,543  73,738  81,983 แฟฮ์แรจ  —  68,038  67,096 ฟอร์ยอบ  —  34,417  34,000 โกนแบคี  —  —  — จอซมูรียอน  —  —  — จีโรฟต์  181,300  277,748  308,858 แคฮ์นูจ  102,269  86,290  95,848 เคร์มอน  654,052  722,484  738,724 คูฮ์แบนอน  24,465  21,721  21,205 แมนูจอน  63,270  64,528  65,705 แนร์มอชีร์  —  58,229  54,228 แกลเอเยแกนจ์  69,008  76,376  76,495 รอโบร์  —  34,392  35,362 แรฟแซนจอน  291,417  287,921  311,214 รอแวร์  38,539  40,295  43,198 รีกอน  —  66,335  88,410 รูดบอเรโจนูบี  86,747  104,421  105,992 แชฮ์เรบอแบก  100,192  90,495  103,975 ซีร์จอน  239,455  267,697  324,103 แซแรนด์  119,144  129,104  138,133 รวม  2,584,834  2,938,988  3,164,718

 หมายเหตุ
# เอรุฟุ-ซัง วะ ยาเซราเรไน
เป็นซีรีส์มังงะญี่ปุ่นที่เขียนและวาดภาพโดยซินเน็คโดเช่ เดิมตีพิมพ์บนเว็บไซต์ Comic Gum ของวานิบุ๊คส์ ตั้งแต่เดือนธันวาคม พ.ศ  2559 ถึงมิถุนายน พ.ศ. 2563 โดยแต่ละตอนได้รวบรวมตีพิมพ์ (ทังโกบง)เป็นจำนวน 8 เล่ม หลังจากที่ลิขสิทธิ์ซีรีส์ของวานิบุ๊คส์หมดอายุ ซินเน็คโดเช่ก็เผยแพร่ซีรีส์ด้วยตนเองตั้งแต่เดือนเมษายนถึงพฤษภาคม พ.ศ. 2564 จากนั้นก็เริ่มเขียนมังงะภาคต่อที่มีชื่อว่า ในนิตยสารเซเน็งรายเดือน Dokodemo Young Champion ของอากิตะโชเต็ง ในเดือนตุลาคม พ.ศ. 2564 โดยแต่ละตอนจะรวบรวมเป็นเล่มจำนวน 3 เล่ม อนิเมะซีรีส์ทางโทรทัศน์ที่ดัดแปลงโดยสตูดิโอ Elias เริ่มออกอากาศตั้งแต่เดือนกรกฎาคมถึงเดือนกันยายน พ.ศ. 2567

 ตัวละคร 

 สื่อ 
 มังงะ 
เอรุฟุ-ซัง วะ ยาเซราเรไนเขียนและวาดภาพโดยซินเน็คโดเช่ มังงะเรื่องนี้ได้ตีพิมพ์ในรูปแบบดิจิทัลโดยวานิบุ๊คส์บนเว็บไซต์ Comic Gum ตั้งแต่วันที่ 21 ธันวาคม พ.ศ. 2559 ถึงวันที่ 17 มิถุนายน พ.ศ. 2563 ในตอนที่ 45 ของมังงะ ก่อนที่ซินเน็คโดเช่จะประกาศว่าลิขสิทธิ์ของวานิบุ๊คสำหรับซีรีส์นี้สิ้นสุดลงแล้ว และมังงะจะเข้าสู่ช่วงเว้นวรรคเพื่อหาผู้จัดพิมพ์รายใหม่ ซินเน็คโดเช่เข้ามาโพสต์ตอนที่ 46 และ 47 บนทวิตเตอร์ซึ่งเผยแพร่เมื่อวันที่ 30 เมษายน และวันที่ 29 พฤษภาคม พ.ศ. 2564 ตามลำดับ ในวันที่ 1 กันยายน พ.ศ. 2564 หลังจากที่เปิดเผยว่าอากิตะโชเต็งจะเข้ามารับหน้าที่เป็นผู้จัดพิมพ์ซีรีส์นี้ ซินเน็คโดเช่ก็ได้จบมังงะเรื่องแรกและเริ่มภาคต่อชิน เอรุฟุ-ซัง วะ ยาเซราเรไน ซึ่งยังคงเรื่องราวต่อไป ตอนต่างๆ ของเอรุฟุ-ซัง วะ ยาเซราเรไนได้รับการรวบรวมตีพิมพ์เป็นเล่ม(ทังโกบง)แต่ละเล่มในทั้งสองซีรีส์ มังงะต้นฉบับแปดเล่มได้รับการตีพิมพ์ตั้งแต่วันที่ 26 มิถุนายน พ.ศ. 2560 ถึง 18 พฤศจิกายน พ.ศ. 2564 โดยวานิบุ๊คส์ตีพิมพ์เล่มที่ 1–7 และอากิตะโชเต็งตีพิมพ์เล่มที่ 8 ใน 7 เล่มแรกได้พิมพ์ซ้ำโดยอากิตะโชเต็งตั้งแต่วันที่ 20 มิถุนายน พ.ศ. 2565 ถึงวันที่ 20 กุมภาพันธ์ พ.ศ. 2566 ณ วันที่ 20 สิงหาคม พ.ศ. 2567 มีการตีพิมพ์ภาคต่อจำนวน 4 เล่ม

 จำนวนเล่ม 
เอรุฟุ-ซัง วะ ยาเซราเรไน

 ชิน เอรุฟุ-ซัง วะ ยาเซราเรไน 

 อนิเมะ 
ได้รับการประกาศดัดแปลงเป็นซีรีส์อนิเมะทางโทรทัศน์เมื่อวันที่ 15 มกราคม พ.ศ. 2567 ผลิตโดยสตูดิโอ Elias และกำกับโดยโทชิคัตสึ โทโคโระ พร้อมบทเขียนโดยยูกิ ทาคาบายาชิ ตัวละครที่ออกแบบโดยคัตสึยูกิ ซาโตะ และดนตรีที่แต่งโดยเชอร์ วาตานาเบะ ซีรีส์นี้ออกอากาศตั้งแต่วันที่ 6 กรกฎาคมจนถึง 22 กันยายน พ.ศ. 2567 เพลงเปิดคือ  ร้องโดย Real Akira Boyz เพลงปิดคือ  ร้องโดยนักแสดงในเรื่อง

 รายชื่อตอน 

 หมายเหตุ
# จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดนครราชสีมา พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 6 เขตเลือกตั้ง มีสมาชิกสภาผู้แทนราษฎรได้ 16 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1, 2, 3 และ 4) และ 2 คน (สำหรับเขตเลือกตั้งที่ 5 และ 6)ผลการเลือกตั้ง เว็บไซต์กรมการปกครอง

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4 • เขต 5 • เขต 6
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนครราชสีมา และอำเภอสูงเนิน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอครบุรี, อำเภอโชคชัย, อำเภอจักราช, อำเภอห้วยแถลง, อำเภอเสิงสาง และอำเภอหนองบุนนาก

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอโนนสูง, อำเภอประทาย, อำเภอพิมาย, อำเภอชุมพวง, กิ่งอำเภอเมืองยาง และกิ่งอำเภอลำทะเมนชัย

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอบัวใหญ่, อำเภอคง, อำเภอขามสะแกแสง, อำเภอโนนไทย, อำเภอบ้านเหลื่อม, อำเภอแก้งสนามนาง, อำเภอโนนแดง และกิ่งอำเภอพระทองคำ

 เขตเลือกตั้งที่ 5 
เขตการเลือกตั้งที่ 5 ประกอบด้วยอำเภอด่านขุนทด, อำเภอสีคิ้ว, อำเภอขามทะเลสอ และกิ่งอำเภอเทพารักษ์

 เขตเลือกตั้งที่ 6 
เขตการเลือกตั้งที่ 6 ประกอบด้วยอำเภอปากช่อง, อำเภอปักธงชัย และกิ่งอำเภอวังน้ำเขียว
# แฮนซอ (จังหวัดแยซด์)
แฮนซอ  เป็นหมู่บ้านในตำบลมียอนคู อำเภอกลาง เทศมณฑลเมฮ์รีซ จังหวัดแยซด์ ประเทศอิหร่าน จากสำมะโน ค.ศ. 2006 หมู่บ้านนี้มีประชากร 134 คนใน 48 ครัวเรือน
# ผู้รักษาประตู (ฟุตบอล)
ผู้รักษาประตู เป็นตำแหน่งในกีฬาฟุตบอล เป็นตำแหน่งที่สำคัญที่สุดในกีฬาชนิดนี้ หน้าที่หลักของผู้รักษาประตูคือป้องกันไม่ให้ทีมคู่แข่งยิงประตู (ส่งลูกบอลข้ามเส้นประตู) โดยการเคลื่อนที่ร่างกายไปยังวิถีของลูกบอลเพื่อปัด จับ ให้ออกห่างจากกรอบประตู ภายในเขตโทษ ผู้รักษาประตูได้รับอนุญาตให้ใช้มือจับลูกบอลได้ ผู้เล่นที่ทุ่มบอลจากนอกสนามเป็นผู้เล่นคนเดียวที่สามารถใช้มือสัมผัสลูกบอลบนสนาม ผู้รักษาประตูต้องสวมชุดที่มีสีต่างจากเพื่อนร่วมทีมและคู่แข่ง

กฎห้ามผู้รักษาประตูรับลูกบอลจากเพื่อนร่วมทีมเป็นกฎที่ไม่อนุญาตให้เพื่อนร่วมทีมส่งบอลกลับไปยังผู้รักษาประตูในทุกกรณี ผู้รักษาประตูมีหน้าที่หลัก ๆ ในการเตะบอลจากประตู สั่งการแนวรับระหว่างเตะมุม ฟรีคิกตรง ฟรีคิกไกล และประกบตัว

เนื่องจากจำเป็นต้องมีทักษะที่แตกต่างจากผู้เล่นในสนาม ผู้รักษาประตูจึงต้องแยกซ้อมจากเพื่อนร่วมทีม และบางครั้งต้องทำงานร่วมกับโค้ชผู้รักษาประตูเพื่อพัฒนาศักยภาพของพวกเขา
# ซลีน
ซลีน  เป็นนครแห่งหนึ่งในประเทศเช็กเกีย ตั้งอยู่ริมฝั่งแม่น้ำดแฌ็ฟญิตแซในแคว้นซลีน มีประชากรประมาณ 74,000 คน เป็นศูนย์กลางการบริหารของแคว้นและยังขึ้นชื่อในฐานะศูนย์กลางอุตสาหกรรม การพัฒนานครในสมัยใหม่มีความเชื่อมโยงอย่างใกล้ชิดกับบริษัทรองเท้าบาจาและแผนการทางสังคมที่พัฒนาขึ้นหลังสงครามโลกครั้งที่ 1 พื้นที่ส่วนใหญ่ของนครซลีนมีคุณค่าทางสถาปัตยกรรมและการผังเมือง และได้รับการคุ้มครองตามกฎหมายในฐานะเขตโบราณสถานชุมชนเมือง